section_heading: Skladbe i sadržaj
paragraph_text: Na naslovnoj se skladbi "Lateralus" pojavljuje Fibonaccijev niz.<ref> Pjesma opisuje ljudsku potrebu za istraživanjem, glad za znanjem i dublje razumijevanje svih stvari. Stih "spiral out" ("nastavi dalje") odnosi se na tu želju, ali i na Fibonaccijevu spiralu, koja nastaje stvaranjem i raspoređivanjem kvadrata za svaki broj u nizu 1, 1, 2, 3, 5, 8... i crtanjem krivulje koja spaja dva kuta svakog kvadrata. Taj bi proces, kad bi ga se nastavilo dalje, teoretski stvorio spiralu koja je beskrajna i koja se širi beskonačno. Uz to, u pjesmi se redom pojavljuju devet-osminska mjera, osam-osminska mjera i sedam-osminska mjera.<ref> Broj 987 šesnaesti je u Fibonaccijevu nizu.<ref>